CELEX: 32018R2004
Language: sl
Date: 2018-12-17 00:00:00
Title: Uredba Sveta (EU) 2018/2004 z dne 17. decembra 2018 o spremembi Uredbe (EU) 2016/44 o omejevalnih ukrepih zaradi razmer v Libiji

18.12.2018   
               
               
                  SL
               
               
                  Uradni list Evropske unije
               
               
                  L 322/12
               
            
         UREDBA SVETA (EU) 2018/2004
         z dne 17. decembra 2018
         o spremembi Uredbe (EU) 2016/44 o omejevalnih ukrepih zaradi razmer v Libiji
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 215 Pogodbe,
         ob upoštevanju Sklepa Sveta (SZVP) 2015/1333 z dne 31. julija 2015 o omejevalnih ukrepih zaradi razmer v Libiji in razveljavitvi Sklepa 2011/137/SZVP (1),
         ob upoštevanju skupnega predloga visokega predstavnika Unije za zunanje zadeve in varnostno politiko ter Evropske komisije,
         ob upoštevanju naslednjega:
         
                     (1)
                  
                  
                     Z Uredbo Sveta (EU) 2016/44 (2) se uveljavljajo ukrepi iz Sklepa (SZVP) 2015/1333.
                  
               
                     (2)
                  
                  
                     Varnostni svet Združenih narodov (v nadaljnjem besedilu: VSZN) je 5. novembra 2018 sprejel Resolucijo 2441 (2018), s katero potrjuje svojo močno zavezanost suverenosti, neodvisnosti, ozemeljski nedotakljivosti in narodni enotnosti Libije ter ugotavlja, da razmere v Libiji še vedno ogrožajo mednarodni mir in varnost. Varnostni svet Združenih narodov je sklenil, da bo med merila za uvrstitev vključil nove primere ravnanja.
                  
               
                     (3)
                  
                  
                     Svet je 17. decembra 2018 sprejel Sklep (SZVP) 2018/2012 (3), s katerim se je spremenil Sklep (SZVP) 2015/1333, da bi se odražale spremembe v Resoluciji VSZN 2441 (2018).
                  
               
                     (4)
                  
                  
                     Ti ukrepi spadajo na področje uporabe Pogodbe, in zato je zlasti zaradi zagotovitve, da se bodo v vseh državah članicah enotno uporabljali, potrebno regulativno ukrepanje na ravni Unije.
                  
               
                     (5)
                  
                  
                     Uredbo (EU) 2016/44 bi bilo zato treba ustrezno spremeniti –
                  
               SPREJEL NASLEDNJO UREDBO:
         
            Člen 1
            V členu 6 Uredbe (EU) 2016/44 se odstavek 1 nadomesti z naslednjim:
            
               
                  „1.   Priloga II zajema fizične ali pravne osebe, subjekte in organe, ki jih je določil Varnostni svet ali Odbor za sankcije v skladu z odstavkom 22 RVSZN 1970 (2011), odstavkom 19, 22 ali 23 RVSZN 1973 (2011), odstavkom 4 RVSZN 2174 (2014), odstavkom 11 RVSZN 2213 (2015), odstavkom 11 RVSZN 2362 (2017) ali odstavkom 11 RVSZN 2441 (2018).“
               
            
         
         
            Člen 2
            Ta uredba začne veljati dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 17. decembra 2018
            
               
                  Za Svet
               
               
                  Predsednica
               
               E. KÖSTINGER
            
         
         
            (1)  UL L 206, 1.8.2015, str. 34.
         
            (2)  Uredba Sveta (EU) 2016/44 z dne 18. januarja 2016 o omejevalnih ukrepih zaradi razmer v Libiji in razveljavitvi Uredbe (EU) št. 204/2011 (UL L 12, 19.1.2016, str. 1).
         
            (3)  Sklep Sveta (SZVP) 2018/2012 z dne 17. decembra 2018 o spremembi Sklepa (SZVP) 2015/1333 o omejevalnih ukrepih zaradi razmer v Libiji (glej stran 51 tega Uradnega lista).